Rolls-Royce Phantom VII

Se også Rolls-Royce Phantom for andre modeller med samme navn

Rolls-Royce Phantom er en luksusbil produsert av Rolls-Royce Motor Cars Ltd., et datterselskap av BMW. Den ble lansert i 2003, og er den første Rolls-Royce-modellen etter at BMW tok over eierskapet til merket.

Spesifikasjoner 
Den har en 6.8 l V12-motor med 48 ventiler som yter 453 hk (338 kW) og 720 Nm. Motoren er en videreutvikling av BMWs V12-motor.

Bilen er 1,63 m høy, 1,99 m bred, 5,83 m lang og veier 2485 kg. Karosseriet er bygget på en ramme av aluminium, og Phantom kan akselerere fra 0-100 km/t på 5,7 sekunder. Bilen er utstyrt med en sekstrinns automatisk girkasse og hjulopphenget er av typen doble A-armer.

En forlenget versjon av Phantom ble presentert på bilutstillingen i Genève i mars 2005. Denne er 250 mm lenger enn standardutgaven.

Design 
BMW regner ikke Phantom som del av sitt eget modellprogram. Til tross for at omkring 15 prosent av komponentene deles med andre BMW-modeller, som BMW 7-serie, er Phantom tydelig inspirert av tidligere Rolls-Royce modeller.

Intensjonen var å unngå å bli sett som en utvidelse av BMWs modellprogram. Da Mercedes-Benz introduserte sin luksusbil Maybach ble den kritisert for å være «bare enda en Mercedes-modell». Bilen delte mange komponenter med, og så ut som, den billigere S-klasse. BMW selger imidlertid Phantom gjennom egne forhandlere som ikke samtidig selger BMW-modeller, mens Maybach-forhandleren i London også selger Mercedes' modellprogram.

Aluminiumskarosseriet bygges i en BMW-fabrikk i Dingolfing, Tyskland, mens motoren bygges i München. Monteringen, som gjøres etter hver kundes individuelle spesifikasjoner, skjer på en fabrikk i Goodwood, England.

Spesielt utstyr 
 I stedet for en turteller har bilen en kraftreserve-måler som indikerer hvor mye av motorens krefter som er tilgjengelig for føreren.
 Bakdørene er hengslet bak, en løsning som kalles selvmordsdører. En elektronisk lås hindrer dørene fra å åpnes mens bilen er i bevegelse.
 Hver bakdør er utstyrt med en paraply.
 Det tradisjonelle Spirit of Ecstasy panserornamentet har en elektrisk tilbaketrekningsfunksjon, som skjuler ornamentet nede i grillen når bilen låses, for å hindre tyveri og beskytte fotgjengere ved en eventuell ulykke.
 «RR»-logoene på hver hjulkapsel er uavhengige, slik at de alltid står riktig vei selv om hjulet roterer.

Salg 

 BMW har satt en grense på  eksemplarer. Det vil ikke bli bygget fler enn dette. Fra 2012 heter modellen Rolls-Royce Phantom Series II (2012–)
 Per oktober 2004 var 555 Phantom solgt, fra et mål på 1000 eksemplarer i året. Selskapet forventet å ha solgt mellom 750 og 750 biler ved utgangen av året. I et slikt tempo solgte Rolls-Royce dobbelt så mange biler som rivalen Maybach.
 Bil nummer 2000 rullet ut av fabrikken i desember 2005.
 I juli 2006 produserte Rolls-Royce en begrenset serie på 25 biler kalt Phantom Black.

Berømte eiere 
 50 Cent – også kjent som Curtis Jackson, har en sølvgrå Phantom med kremhvitt skinn.
 Fat Joe – også kjent som Joseph Cartagena, har en mørkeblå Phantom.
 Ben Affleck – sølvgrå. Han kjøpte den for sin tidligere forlovede Jennifer Lopez, men fikk den tilbake da forholdet tok slutt.
 Christina Aguilera – hvit. Ble brukt i bryllupet hennes.
 David Beckham – sølvgrå. Han fikk den i fødseldagspresang fra sin kone Victoria Beckham.
 Johnnie Cochran – sort med sort interiør og nummerskiltet «JC JR»
 Simon Cowell – bestilte først en Maybach, men fikk en Rolls-Royce Phantom som lånebil da hans egen Bentley var på verksted. Var så fornøyd med bilen at han umiddelbart avbestilte sin Maybach og bestilte to Phantom.
 Biskop E. Bernard Jordan – fikk en Phantom av rapperen Joseph Simmons, ett av gruppemedlemmene i Run-DMC  i mars 2004.
 Jay Kay – sort med sort interiør
 Jay-Z – hvit
 John Kerry – sort
 Brittany Murphy – hun kjøpte en etter å ha sett den i en Snoop Dogg musikkvideo.
 Shaquille O'Neal – sølvgrå
 Nelly – Han fikk interiøret trukket om til minkskinn.
 P. Diddy – hadde en sort og kuttet av taket på den.

Noen av verdens beste hoteller bruker bilene til å kjøre sine prominente gjester. Blant disse finner vi Pudong Shangri-La (Shanghai), Emirates Palace (Abu Dhabi) og Burj Al Arab (Dubai).

Referanser 

Phantom (BMW)
Bilmodeller introdusert i 2003